Traim asa cum ne dicteaza ei. E un gand innebunitor asta, nu pot scapa de el. Nu pot sa accept ca niste indivizi care, intr-o lume dreapta, ar trebui sa infunde puscariile si, apoi, sa fie obligati sa munceasca o viata pentru a plati raul pe care l-au facut unei tari, tarii noastre, au reusit, de un an incoace, sa ne dicteze cum sa traim. Sa ne dicteze cum sa ne scriem jurnalele. Nu pot sa accept ca niste oameni pentru care rusinea e ceva de batjocorit ne tin lectii de moralitate, de cinste, de sacrificiu, de dragoste de tara. Nu pot sa accept ca niste mediocri scriu Educatia pentru copilul meu, pentru copiii nostri. Nu pot sa accept ca niste nulitati ne condamna sa ne insanatosim in spitale cu miros de cimitir. Nu pot sa accept un lucru simplu. Acela ca niste hoti ne fac legi. Niste imbuibati au ajuns sa sluteasca intr-un asemenea fel adevarul, incat orice urma de normalitate, de bun-simt, de logica, de principii se sfarama sub un crez nou. Un crez al degradatilor. Un crez indesat cu forta pe gatul unui popor. Poporul nostru. - RAMONA URSU